**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.2-ESFA-K-730 priemonės „Mokyklų pažangos skatinimas“ projektų finansavimo sąlygų aprašo (toliau – PFSA) projekto pastabų derinimo lentelė**

|  |  |  |  |  |  |
| --- | --- | --- | --- | --- | --- |
| **Pastabos teikėjas** | **Eil. Nr.** | **PFSA nuostatos, kurioms teikiama pastaba** | **Komentarai/pasiūlymai** | **ŠMSM pozicija** | **ŠMSM argumentai** |
| Tarpinstitucinio bendradarbiavimo koordinatorių asociacija | 1. | 4. Apraše vartojamos kitos sąvokos: | Siūlytina į aprašo vartojamas sąvokas papildomai įtraukti šias sąvokas (4 punktas): tarpinstitucinio bendradarbiavimo koordinatorius, anksti iš švietimo sistemos pasitraukę ir bendrojo ugdymo programos nebaigę asmenys, mokiniai turintys specialiųjų ugdymosi poreikių, vaikai negaunantys institucinio ugdymo, sociokultūrinės paslaugos.  Siekiant išvengti paslaugų dubliavimosi ir dviprasmybės siūloma papildyti papunkčiais, kurie reglamentuotų, kad švietimo pagalbą apibrėžia LR švietimo įstatymas, sveikatos priežiūros paslaugas – LR Sveikatos sistemos įstatymas, socialines paslaugas – LR socialinių paslaugų įstatymas. Motyvas: sveikatos priežiūros įstaigoje dirbančio medicinos psichologo konsultacija priskiriama sveikatos priežiūros paslaugai. Švietimo įstaigoje dirbančio psichologo konsultacija – švietimo pagalbai. Socialinių paslaugų spektre nėra aiškaus apibrėžimo kas gali atlikti ir sudaro psichologo konsultaciją. Tokio pobūdžio paslauga priskiriama prie psichosocialinių paslaugų srities. | Neatsižvelgti | Apibrėžtos tos sąvokos, kurios nėra reglamentuotos teisės aktais. Koordinuotai teikiamos paslaugos, jungia švietimo, socialinių ir sveikatos priežiūros paslaugas, todėl jas pagal priskirtą kompetenciją reguliuoja konkreti ministerija: švietimo pagalbą apibrėžia LR švietimo įstatymas, sveikatos priežiūros paslaugas – LR Sveikatos sistemos įstatymas, socialines paslaugas |
| Tarpinstitucinio bendradarbiavimo koordinatorių asociacija | 2. | 4.1. Mobilios paslaugos šiame apraše suprantamos kaip švietimo, kultūros, socialinės ir sveikatos priežiūros paslaugos, teikiamos paslaugų gavėjui jo gyvenamojoje vietoje ar kitoje jam lengvai prieinamoje patogioje vietoje, ne paslaugų teikėjo patalpose. | Minėtame papunktyje numatytos „kultūros“ keisti į „sociokultūrines“. Įrašyti terminą „švietimo pagalba“. LR Švietimo įstatymas numato, kad vaikams, turintiems specialiuosius ugdymosi poreikius, garantuojama švietimo pagalba taip, kaip ją apibrėžia LR Švietimo įstatymas ir kiti poįstatyminiai aktai. Šiuo atveju kultūros paslaugos neįeina į koordinuotai teikiamų švietimo pagalbos, socialinių ir sveikatos priežiūros paslaugų paketą. Tolesniame aprašo tekste taip pat labiau akcentuojama į švietimo pagalbą. | Neatsižvelgti | Mobilios paslaugos nėra paslaugos turinys, o paslaugos teikimo forma.Be to, sociokultūrinių paslaugų sampratos/ reglamentavimo nėra, **paslaugos, teikiamos siekiant jų kultūrinio ir  visuomeninio veiklumo, o šios priemonės tikslas, s**umažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių, suteikiant **asmeniui pagalbą ir paslaugas, kurios šalins dalyvavimo kliūtis ir sudarys prielaidas jo įveiklinimui.** |
| Tarpinstitucinio bendradarbiavimo koordinatorių asociacija | 3. | 4.2. Inovatyvus ugdymo ir koordinuotai teikiamos švietimo pagalbos, socialinės ir sveikatos priežiūros paslaugų organizavimo modelis šiame apraše suprantamas kaip – švietimo pagalbos, socialinės ir sveikatos priežiūros paslaugų teikimo būdas savivaldybėje, koordinuojamas savivaldybių tarpinstitucinio bendradarbiavimo koordinatorių ir organizuojamas taip, kad reikalingos paslaugos vaikui ir jo šeimai taptų prieinamos, sukuriamos naujos, teikiamos įvairesnėmis formomis ir įvairesnių teikėjų ir užtikrintų asmens poreikių tenkinimą, sudarytų prielaidas asmens savarankiškumui ir dalyvavimui bendruomenės švietimo, socialinėse, kultūrinėse ir kitose veiklose kartu su visais jos nariais. | Sąvoką “Inovatyvus ugdymo ir koordinuotai teikiamos švietimo pagalbos, socialinės ir sveikatos priežiūros paslaugų organizavimo modelis” siūlytina keisti į: „Koordinuotai teikiamos švietimo pagalbos, socialinės ir sveikatos priežiūros paslaugų organizavimo modelis ir kitos kompleksiškai teikiamos paslaugos“ | Neatsižvelgti | Siekiant inovatyvumo, siekiama ne tik įprastai teikiamų paslaugų koordinavimo, bet ir pačių paslaugų teikimo formų naujumo. Kadangi koordinuotai teikiamų paslaugų tikslas sudaryti sąlygas vaiko gerovei, padedant jo šeimai, tai vaiko gerovė neatsiejama nuo ugdymo(si) sąlygų ir ugdymo kokybės. Be to, tai švietimo srities projektas, todėl paslaugų teikimo modeliuose turi būti ugdymas ir švietimo pagalba. |
| Tarpinstitucinio bendradarbiavimo koordinatorių asociacija | 4. | 10. Priemonės tikslas – sumažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių. | Priemonės tikslas – sumažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių. Ar ne per daug susiaurinam galėsiančių gauti paslaugas skaičių. Savivaldybėse tokių vaikų nėra daug. | Neatsižvelgti | Priemonės tikslas visiškai atitinka aukštesnį 2014–2020 m. ES fondų investicijų veiksmų programos 9.2.2. uždavinį „Sumažinti anksti iš švietimo sistemos pasitraukusių ir bendrojo ugdymo programos nebaigusių asmenų skaičių“. |
| Tarpinstitucinio bendradarbiavimo koordinatorių asociacija | 5. | Iškritusių iš švietimo sistemos vaikų grąžinimas į švietimo sistemą labai dubliuotųsi su jaunimo reikalų departamento skelbiamais projektais, nes jie turi tokias tikslines grupes ir projektines veiklas šių jaunuolių grąžinimui, taip pat su šiomis grupėmis aktyviai pradėjo dirbti užimtumo tarnyba, kuri su tokiais vaikais vykdo 2 projektus. Tikslinė jų grupė - iškritę iš švietimo sistemos jaunuoliai. | Neatsižvelgti | Iškritusiųjų iš švietimo sistemos skaičiaus mažinimas ir prevencija gali būti vykdoma įvairiais būdais ir finansuojama iš įvairių šaltinių. |
| Tarpinstitucinio bendradarbiavimo koordinatorių asociacija | 6. | 11. Pagal Aprašą remiama veikla – mokinių, turinčių specialiųjų ugdymosi poreikių, įtraukties į švietimo sistemą didinimas (savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros plane, nurodytų, kaip trūkstamų ar savivaldybės teritorijoje neteikiamų / neprieinamų, tačiau reikalingų koordinuotai teikiamos švietimo pagalbos, socialinių ir sveikatos priežiūros paslaugų, teikimas savivaldybėse). | 1. Siūloma atsižvelgti į aukščiau 4.1 papunkčiui pateiktas pastabas dėl specialiųjų ugdymosi poreikių ir švietimo pagalbos arba 11 punkte tikslinti „specialiųjų ugdymosi poreikių, nustatytų teisės aktų tvarka“. | Neatsižvelgti | Pasiūlymas nesukurtų realaus pokyčio. |
| Tarpinstitucinio bendradarbiavimo koordinatorių asociacija | 7. | Gal reiktų papildyti paslaugų klasifikaciją : trūkstamų ar savivaldybės teritorijoje neteikiamų / neprieinamų / nepakankamų, tačiau reikalingų paslaugų, teikimas savivaldybėse).  Tiek 11 punkte, tiek 16.2 papunktyje siūlau papildyti:  11. Pagal Aprašą remiama veikla – mokinių, turinčių specialiųjų ugdymosi poreikių, įtraukties į švietimo sistemą didinimas (koordinuotai teikiamos švietimo pagalbos, socialinių ir sveikatos priežiūros paslaugų, savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros plane, nurodytų, kaip trūkstamų/nepakankama apimtimi teikiamų ar savivaldybės teritorijoje neteikiamų / neprieinamų, tačiau reikalingų paslaugų, teikimas savivaldybėse). | Neatsižvelgti | Trūkstamos ar nepakankama apimtimi teikiamos paslaugos traktuojamos kaip neprieinamos paslaugos, nes daliai potencialių paslaugų gavėjų jos nėra prieinamo dėl vienų ar kitų priežasčių. |
| Tarpinstitucinio bendradarbiavimo koordinatorių asociacija | 8. | 12. Pagal Apraše nurodytas remiamas veiklas kvietimą teikti paraiškas numatoma paskelbti 2020 m. II ketvirtį. | Manome, kad antrą ketvirtį suspėti nepavyks, nes reikia Rajono Tarybos sprendimų, o dar karantino problemos. Siūlome skelbti III-IV ketvirtį.  Pagal Apraše nurodytas remiamas veiklas kvietimus teikti paraiškas numatoma paskelbti 2020 m. II ketvirtį. - terminas turėtų būti vėlesnis. Rekomendacijų nebuvimas kaip savivaldybėje turėtų būti rengiamas koordinuotai teikiamų švietimo pagalbos, socialinių ir sveikatos priežiūros paslaugų plėtros planas, daugelyje savivaldybių jis nėra patvirtintas. Kad šio plano tvirtinimas nebūtų skubotas, reikia gerai išanalizuoti padėtį savivaldybėje ir įvertinti paslaugų pasiūlą, prieinamumą ir poreikį. Poreikis turi būti pagrįstas.  Pvz.:. Socialinių paslaugų išvystymo normatyvai yra patvirtinti LR Socialinės apsaugos ir darbo ministro 2014 m. sausio 20 d. įsakymu Nr. A1-23 „Dėl socialinių paslaugų išvystymo normatyvų patvirtinimo“. Remiantis jais galima vertinti ar socialinių paslaugų teikimas yra pakankamas. Tačiau kaip vertinti, ar pakankama apimtimi teikiamos švietimo pagalbos ar sveikatos priežiūros paslaugos, ir kaip jų poreikį pagrįsti - nėra labai aišku.  Turėtų būti teisės aktai, reglamentuojantys šio plano rengimą, paslaugų išvystymo normatyvai. | Neatsižvelgti | II ketvirtis yra vėliausias įmanomas ketvirtis paskelbti konkursą ir suspėti sudaryti projektų sutartis iki Projektų finansavimo ir administravimo taisyklėse nurodyto termino – 2020 m. gruodžio 31 d.  Švietimo pagalbos teikimo normatyvai yra taip pat nustatyti, t. y. kiek vaikų gali aptarnauti vienas specialistas (LR Švietimo ir mokslo ministro 2011 m. liepos 8 d. įsakymas Nr. V-1228 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“). |
| Tarpinstitucinio bendradarbiavimo koordinatorių asociacija | 9. | 13. Pagal Aprašą galimi pareiškėjai yra savivaldybės. Galimi partneriai yra mokyklos, neformaliojo švietimo paslaugų teikėjai, savivaldybių švietimo centrai, kultūros paslaugų teikėjai, sveikatos priežiūros paslaugų teikėjai, socialinių paslaugų teikėjai, kiti viešieji juridiniai asmenys, veikiantys švietimo srityje. | 1. Siūloma papildyti pedagoginėmis psichologinėmis tarnybomis (kaip švietimo pagalbą teikiančia įstaiga). | Neatsižvelgti | Pedagoginės psichologinės tarnybos nėra konkrečiai įvardintos Priemonės įgyvendinimo plane, bet jos patenka tarp kitų viešųjų juridinių asmenų, veikiančių švietimo srityje.  Siūlau atsižvelgti: Pedagoginės psichologinės ar švietimo pagalbos tarnybos |
| Tarpinstitucinio bendradarbiavimo koordinatorių asociacija | 10. | 16.2. projektas turi atitikti savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planą. Laikoma, kad projektas atitinka savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planą, jei projektu numatomos teikti paslaugos atitinka plane nurodytas trūkstamas ar savivaldybės teritorijoje neteikiamas / neprieinamas, tačiau reikalingas paslaugas. | Pagal Aprašą remiama veikla – mokinių, turinčių specialiųjų ugdymosi poreikių, įtraukties į švietimo sistemą didinimas (koordinuotai teikiamos švietimo pagalbos, socialinių ir sveikatos priežiūros paslaugų, savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros plane, nurodytų, kaip trūkstamų ar savivaldybės teritorijoje neteikiamų / neprieinamų, tačiau reikalingų paslaugų, teikimas savivaldybėse).  Reiktų papildyti paslaugų klasifikaciją : trūkstamų ar savivaldybės teritorijoje neteikiamų / neprieinamų / nepakankamų, tačiau reikalingų paslaugų, teikimas savivaldybėse).  Tiek 11 punkte, tiek 16.2 papunktyje siūlau papildyti:  16.2. projektas turi atitikti savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planą. Laikoma, kad projektas atitinka savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planą, jei projektu numatomos teikti paslaugos atitinka plane nurodytas trūkstamas/nepakankama apimtimi teikiamas ar savivaldybės teritorijoje neteikiamas / neprieinamas, tačiau reikalingas paslaugas, jų teikimo būdus.  Atitinkamai pataisymai reikalingi ir prieduose (2 priedo 1 kriterijaus 1.2 aspektas; 3 priedo 1 kriterijaus 1.2 pagrindimas) | Neatsižvelgti | Trūkstamos ar nepakankama apimtimi teikiamos paslaugos traktuojamos kaip neprieinamos paslaugos, nes daliai potencialių paslaugų gavėjų jos nėra prieinamo dėl vienų ar kitų priežasčių.  Be to, tai turi būti plane apsirašyta ir yra viso paslaugų plėtros plano esmė, suplanuoti neteikiamas, bet reikalingas paslaugas, rasti joms resursų ir jas pradėti teikti |
| Tarpinstitucinio bendradarbiavimo koordinatorių asociacija | 11. | 21. Tinkamos projekto tikslinės grupės yra mokiniai; vaikai, negaunantys institucinio ugdymo, tėvai (globėjai, rūpintojai), pedagogai. | Pagal LR įstatymus institucinis ugdymas ikimokyklinio amžiaus vaikams privalomas tuo atveju kai yra skirtas privalomas ikimokyklinis ugdymas. Būtina tikslinti terminą „negaunantys institucinio ugdymo ir švietimo pagalbos paslaugų“. | Neatsižvelgti | Pasiūlymas nepagrįstai susiaurintų projektų tikslinę grupę. Negaunantys institucinio ugdymo nėra sąvoka, tiesiog žodis pavartotas vietoje žodžio „įstaiga“. |
| Tarpinstitucinio bendradarbiavimo koordinatorių asociacija | 12. | 25.1. Turi būti patvirtintas savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planas. Plane turi būti atlikta savivaldybėje koordinuotai teikiamų švietimo pagalbos, socialinių ir sveikatos priežiūros paslaugų poreikio analizė, įvardintos trūkstamos, t. y. nepakankama apimtini teikiamos, paslaugos bei neteikiamos/ neprieinamos, tačiau reikalingos paslaugos; | Siūlome keisti į savivaldybės strateginį veiklos, plėtros ir kt. planus kaip alternatyvą. Iki šiol nėra parengta savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros plano rengimo metodika, forma, paslaugų patenkinimo vertinimo kriterijai ir pan. todėl savivaldybės jo tiesiog negali parengti ir patvirtinti. O jei tą darysim tai šie planai bus visiškai skirtingi, pasirengsime kaip kas išmano.  Š.m. vasaros pabaigoje planuojami mokymai apie plėtros plano rengimą, strateginį planavimą. Todėl tikslinga juos pabaigti, o tada rengti minėtą planą. | Neatsižvelgti | Savivaldybių koordinuotai teikiamų švietimo pagalbos, socialinių ir sveikatos priežiūros paslaugų plėtros planai (toliau – Planai) yra numatyti LR Švietimo įstatyme prieš kelis metus. Savivaldybių strateginiai veiklos, plėtros ir kiti planai iš principo neturi tų duomenų, kurie turi būti Planuose ir kurie reikalingi vertinant projektus. PFSA projekte yra detaliai nurodyta kokie duomenys turi būti aiškiai įvardijami Planuose, kad projektai gautų finansavimą. |
| Tarpinstitucinio bendradarbiavimo koordinatorių asociacija | 13. | 2. Aprašas nurodo, kad projektas iš esmės turi atitikti savivaldybės koordinuotai teikiamų švietimo pagalbos, socialinių ir sveikatos priežiūros paslaugų plėtros planą.  Pastebėtina, kad Švietimo įstatymo 23 straipsnio 3 dalies 2 papunktis nurodo, kad tarpinstitucinio bendradarbiavimo koordinatorius ,,inicijuoja ir kartu su savivaldybės administracijos struktūriniais padaliniais, kitomis institucijomis ir organizacijomis rengia koordinuotai teikiamų švietimo pagalbos, socialinių ir sveikatos priežiūros paslaugų plėtros planą (toliau – planą)...“ Tačiau šio straipsnio 3 dalies 3 papunktis nurodo, kad koordinuotai teikiamų švietimo pagalbos, socialinių ir sveikatos priežiūros paslaugų prieinamumo ir kokybės stebėsena vykdoma vadovaudamasis švietimo ir mokslo ministro kartu su socialinės apsaugos ir darbo ministru ir sveikatos apsaugos ministru nustatytais koordinuotai teikiamų švietimo pagalbos, socialinės paramos, sveikatos priežiūros paslaugų prieinamumo ir kokybės stebėsenos rodikliais ir tvarkos aprašu“.  Norint nustatyti paslaugų poreikį, reikia vadovautis tam tikrais standartizuotais matavimo kriterijai, kurie leistų įsivertinti paslaugos prieinamumą, kokybę bei poreikį, o rengiant planą, vadovautis jo rengimo tvarkos aprašu. Švietimo įstatyme numatyta, kad tiek stebėsenos rodiklius, tiek tvarkos aprašą tvirtina trys ministrai - švietimo ir mokslo ministras kartu su socialinės apsaugos ir darbo ministru ir sveikatos apsaugos ministru.  Nesant patvirtintų stebėsenos rodiklių bei tvarkos aprašo, savivaldybės negalės pateikti paslaugų plėtros plano, kuris savo struktūra, paslaugos prieinamumo, kokybės ir poreikio vertinimo kriterijais būtų vieningas visose šalies savivaldybėse. Kiekviena savivaldybė pateiks savo nuožiūra ir tvarkomis parengtą planą. Todėl paraiškos vertinimas tampa subjektyvus. | Neatsižvelgti | Patvirtintų metodikų trūkumas nėra pakankamas argumentas neatlikti analizės identifikuojant koordinuotai teikiamų paslaugų apimtis ir poreikį. |
| Tarpinstitucinio bendradarbiavimo koordinatorių asociacija | 14. | 24. Projektai turi apimti bent dviejų sričių – švietimo pagalbos, socialinės ir (ar) sveikatos priežiūros – koordinuotai teikiamas paslaugas. | Siūloma tikslinti formuluotę. Taip pat numatyti, kad viena iš privalomų sričių – švietimo pagalba. | Neatsižvelgti | Priemonės projektai privalo siekti visų trijų sričių paslaugų sinergijos, tačiau didelė tikimybė, kad bent vienos kurios jų paslaugos jau yra teikiamos, o pagal priemonę finansuojamos tik neteikiamos paslaugos. Todėl pabrėžti, kad švietimo pagalbos sritis yra privaloma yra netikslinga. |
| Tarpinstitucinio bendradarbiavimo koordinatorių asociacija | 15. | 27.2. prieš pradedant projekto veiklų įgyvendinimą projekto vykdytojas privalo atlikti projekto dalyvių apklausą (klausimyną formuluoti įtraukiant žemiau išvardintus aspektus), siekiant išsiaiškinti visus dalyvių specialiuosius poreikius ir atsižvelgiant į juos visiems dalyviams užtikrinti galimybes dalyvauti projekto veiklose, t. y.: parinkti dalyviams tinkamą ugdymo vietą (t. p. ir privažiavimą bei patekimą į patalpas), erdvę (t. p. ir baldus), laiką, ugdymo(si) formą, apšvietimą, užtikrinti galimybes naudotis tiek pagal specialiuosius poreikius tinkamomis ugdymo(si) priemonėmis, tiek WC; esant poreikiui, užtikrinti mokomosios medžiagos pateikimą brailio raštu / audio virtualiosiomis priemonėmis; esant poreikiui veiklas įgyvendinti dalyvaujant vertėjui į gestų kalbą; jei planuojamas dalyvių maitinimas, o dalyvis turi specialiųjų mitybos poreikių, užtikrinti dalyviui tinkamą maitinimą; esant poreikiui užtikrinti galimybes dalyvauti dalyvį palydinčiam asmeniui; atsižvelgti į kitus asmeninius specialiuosius dalyvių poreikius. | Neaiškus 27.2 punktas “prieš pradedant projekto veiklų įgyvendinimą projekto vykdytojas privalo atlikti projekto dalyvių apklausą..." Kas realia turės apklausą atlikti: projekto administratorius, projekto partneris- paslaugos teikėjas, pirkti tokią paslaugą iš kitų teikėjų?.... Kokią formą reiks pildyti- pačių susikurtą, samdytų profesionalų sukurtą, ar yra/bus patvirtinta forma, kaip dabar dalyvių anketą? Reiktų detalizuoti. | Neatsižvelgti | Už tinkamą projekto suplanavimą, paraiškos parengimą ir pateikimą yra atsakingas pareiškėjas. Kokiu būdu ir kas atliks apklausą nėra esminis dalykas ir tai yra pareiškėjo atsakomybė pasirūpinti projekto kokybe. |
| Tarpinstitucinio bendradarbiavimo koordinatorių asociacija | 16. | 32. Didžiausia galima projekto finansuojamoji dalis sudaro 94,25 proc. visų tinkamų finansuoti projekto išlaidų. Pareiškėjas ir (arba) partneris privalo prisidėti prie projekto finansavimo ne mažiau nei 5,75 proc. visų tinkamų finansuoti projekto išlaidų. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma. | Nurodoma, kad didžiausia galima projekto finansuojamoji dalis sudaro 94,25 proc. visų tinkamų finansuoti projekto išlaidų. Pareiškėjas ir (arba) partneris privalo prisidėti prie projekto finansavimo ne mažiau nei 5,75 proc. visų tinkamų finansuoti projekto išlaidų. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.  Įvertinus karantino laikotarpiu susidariusią sunkią finansinę savivaldybių padėtį, tikslinga būtų projektą finansuoti 100 proc. | Neatsižvelgti | Projekto vykdytojų nuosavas įnašas yra numatytas priemonės įgyvendinimo plane nuo pat pradžių. Karantinas yra laikinas, vykstantis šiuo metu, realus projektų įgyvendinimas ir pinigų išmokėjimai numatomi tik nuo 2021 metų. |
| Tarpinstitucinio bendradarbiavimo koordinatorių asociacija | 17. | 40.4. Savivaldybės išduotą laisvos formos pažymą apie planuojamų įtraukti mokinių, kurie projekto įgyvendinimo metu įvairiomis formomis gaus švietimo pagalbą ir/ar bus įtraukti į visos dienos edukaciją, ir ikimokyklinio amžiaus vaikų, negaunančių institucinio ugdymo, grupės sudėtį; | Siūlytina, nustačius konkrečią grupės sudėtį (jei mintyje yra konkretūs asmenys – vardas, pavardė), nustatyti, kokia procentine dalimi projekto eigoje gali keistis grupės sudėtis. Nes projekto įgyvendinimo laikotarpyje gali dalyviai pasitraukti iš projekto dėl įvairių priežasčių (išvyksta gyventi į kitą savivaldybę, liga, atsisako dalyvauti ir kita). | Neatsižvelgti | Toks privalomas nustatymas sukurtų papildomą nebūtiną administracinę naštą projekto vykdytojams ir įgyvendinančiajai institucijai. |